Goulven Morvan

Goulven Morvan a zo ur beleg, ur skrivagner hag un troour brezhonek, ganet d'an 12 a viz Kerzu 1819 er Forest-Landerne, ha marvet en Abati Timadeg e Brehant-Loudieg d'ar 16 a viz C'hwevrer 1891, d'e 71 vloaz.

E vuhez
Genidik e oa Goulven Morvan eus ar Forest-Landerne. Goude bezañ beleget e voe kure e meur a barrez : Kerien, Brasparzh, Plouigno, an Treoù. Goude-se e voe anvet gant eskob Kemper e penn ur gelaouenn sizhuniek nevez, Feiz ha Breiz. Diwezhatoc'h e voe anvet da berson e Penharz. E 1876 ez eas da vanac'h da Abati Timadeg hag eno e varvas, pa oa priol. Sevel a reas levrioù a zevosion.

Feiz ha Breiz
Gantañ e voe krouet ar gelaouenn Feiz ha Breiz e 1865. Chom a reas da rener betek 1875. Neuze ez eas da vanac'h da Dimadeg. Gant Gabriel Morvan e voe kemeret e lec'h e penn ar gelaouenn.

Troidigezhioù
 Alexis Lefebvre, Scol ar maro mad pe levr Breuriez ar Maro mad (diwar La science de bien mourir : manuel de l'Association de la bonne mort), Kemper, 1865
 François Giry, Buez hor Zalver Jesus-Christ ha buez ar Verc'hez Santel (diwar Vie de N.-S. Jésus-Christ et de la très-sainte Vierge), A. de Kerangal, 1868
 Émile Souvestre, Ar garrek toul (diwar La roche percée Magasin pittoresque, 1846, pp. 21-24), moulet war Feiz ha Breiz, 1869, pp. 53-55 ha 61-62.
 Gabriel de La Landelle, Perrina Cadoret (diwar Perrine Cadoret, tennet eus Quatrièmes Quarts de nuit, Tablettes navales), moulet war Feiz ha Breiz, 1874.
 Jean Lander, Ar votezik prenn (diwar Le petit sabot)Jean Lander, Le roman de Mirro - Les cent francs du parrain - Le petit sabot, 1872, moulet war Feiz ha Breiz niv. 220, 17 Ebrel 1869, pp. 85-87.
 Jean Loyseau, Couent Vicovaro (diwar Le couvent de Vicovaro), moulet e meur a damm war Feiz ha Breiz, 1875.
 A. Kalvez, Sant Convoyon, kenta abad couent Redon (diwar Saint Conwoion, premier abbé de RedonSaint Conwoion, premier abbé de Redon, 1868), moulet e meur a damm war Feiz ha Breiz, 1869.
 Pierre Lallemant, Buez Santez Jenovefa (diwar La vie de sainte Geneviève), moulet e meur a damm war Feiz ha Breiz, 1869.
 Alexandre de Lamothe, Colibri (diwar Colibri), moullet e meur a damm war Feiz ha Breiz, 1872.
 Caterina Fieschi Adorno, Tabut etre ar c'horf hag an Ene (diwar Dialoghi dell'anima e del corpo), moulet e meur a damm war Feiz ha Breiz, 1873.
 Gabrielle d'Éthampes
An inkin benniget (diwar Le Fuseau bénit), moullet e meur a damm war Feiz ha Breiz, 1870.
Mari ar vudez (diwar Marie la Muette), moullet e meur a damm war Feiz ha Breiz, 1871.
Labousik Doue (diwar L'Oiseau du bon Dieu), moullet e meur a damm war Feiz ha Breiz, 1871.
Pouez eur Gurunen (diwar Le poids d'une couronne), moullet e meur a damm war Feiz ha Breiz, 1871.
Brettik (diwar La petite Brette), moullet e meur a damm war Feiz ha Breiz, 1871.
Aluzennou Franseza a Amboaz (diwar L'aumonière de Françoise), moullet e meur a damm war Feiz ha Breiz, 1872.
 Raoul de Navery, An den ne c'hell ket bennigen (diwar L'homme qui ne peut pas bénir), moulet e meur a damm war Feiz ha Breiz, 1875.

Oberennoù
Kenteliou hag istoriou a scuer vad evit ar Vretoned..., Brest, Lefournier-Kemper, Salaün, 1889 (1890?)
 Textes choisis dans Feiz ha Breiz, pennadoù brezhonek kinniget e galleg gant Jean Le Dû hag Yves Le Berre, rakskrid gant François Falc'hun ; Rennes, Crdp & Brest, Section de Celtique de la Faculté des Lettres (dastumad Studi, 11), 1979, 140 pajenn.

E-leizh a bennadoù hag a droidigezhioù a embannas e Feiz ha Breiz.

 Notennoù 

Rummad:Skrivagnerien vrezhonek an XIXvet kantved
Rummad:Troourien vrezhonek
Rummad:Beleien Breizh
Rummad:Feiz ha Breiz
Rummad:Ganedigezhioù 1819
Rummad:Marvioù 1891